המארוולס

המארוולס (באנגלית: The Marvels) הוא סרט גיבורי-על אמריקאי המבוסס על דמויותיהם של קרול דנברס/קפטן מארוול, קמאלה קאן/גברת מארוול ומוניקה רמבו מאת רוי תומאס, רוג'ר סטרן וג'י וילו וילסון. הסרט מופק על ידי אולפני מארוול ומופץ על ידי חברת וולט דיסני, ומהווה סרט המשך לסרט קפטן מארוול ולסדרה גברת מארוול וחלק מהיקום הקולנועי של מארוול. את הסרט תביים ניה דאקוסטה עם תסריט מאת מייגן מקדוואל, ומככבות בו ברי לארסון, טיונה פאריס ואימאן ולאני בדמויותיהן של קרול דנברס, מוניקה רמבו וקמאלה קאן, לצדם של סמואל ל. ג'קסון, זואי אשטון, ופארק סאו-ג'ון.

הסרט עתיד לעלות לאקרנים בארצות הברית ב-10 בנובמבר 2023, כחלק מהשלב החמישי של היקום הקולנועי של מארוול.

תקציר העלילה 
קפטן מארוול נשלחת על ידי תפקידה לחקור ולבדוק חור חריג הקשור לפעילות של מהפכן מגזע קרי, כוחותיה משתלבים עם קמאלה קאן, ומוניקה רמבו.
יחד השלישייה תאחד כוחות ותלמד לעבוד כצוות על מנת להציל את היקום.

צוות השחקנים והדמויות 
 ברי לארסון - קרול דנברס/קפטן מארוול, טייסת בחיל האוויר, שלאחר תאונה ה-DNA שלה מתמזג עם DNA של חוצן קרי והיא מקבלת כוח על-אנושי, ספיגת והקרנת אנרגיה ותעופה. לארסון מגלמת את דמותה מהסרטים קפטן מארוול, הנוקמים סוף המשחק, ובסצנה אחרי הכתוביות של שאנג-צ'י ואגדת עשר הטבעות.
 טיונה פאריס - מוניקה רמבו, בתה של מריה רמבו, חברתה הטובה ביותר של קרול דנברס וסוכנת S.W.O.R.D לשעבר. קיבלה כוחות על מבוססים אנרגיה במהלך אירועי הסדרה ונדה-ויז'ן.
 אימאן ולאני - קמאלה קאן/גברת מארוול, צעירה אמריקאית ממוצא פקיסטני מג'רזי סיטי, ומעריצה נלהבת של חברי "הנוקמים", ובמיוחד של קפטן מארוול, הכותבת סיפורי פאנפיקשן בהשראתם, שביכולתה לרתום אנרגיה קוסמית כרצונה.
 סמואל ל. ג'קסון - ניק פיורי, מנהל ארגון S.H.I.E.L.D לשעבר, ומרגל מיומן ורב כישורים, שעובד עם טאלוס, בן גזע הסקרול, והפלג שבהנהגתו. בסרט פיורי יופיע כמו שהוא בהווה ולא כצעיר מהסרט קפטן מארוול.
 זואי אשטון - דאר-באן, האנטגוניסטית של הסרט ולוחמת מגזע הקרי שנושאת את פטיש המאשימים.
 פארק סאו-ג'ון - כבעל ברית של דנברס.

בנוסף, סאגר שייח, זנוביה שרוף ומוהאן קאפור שבים לגלם את דמויותיהם של אמיר, מוניבה ויוסוף קאן מסדרת הטלוויזיה "מיס מארוול". דניאל אינגס מופיע בתפקיד טיירון. גוס, הפלרקן בדמות חתול שהופיע ב"קפטן מארוול" מופיע גם בסרט.

שיווק 
לארסון, פאריס ולאני הופיעו בתערוכת D23 בשנת 2022 כדי לקדם את הסרט ולהראות קטעים בלעדיים. הטיזר-טריילר הוקרן בבכורה בתוכנית הטלוויזיה "בוקר טוב אמריקה" ב-11 באפריל 2023, והטיזר-טריילר הציג את השיר "" מאת הלהקה ביסטי בויז. אדידיונג מ. מתעשיית הבידור "" הרגישה שהטיזר "מספק את הקסם והאקשן שה-MCU ידוע בהם". צ'ארלס פוליאם-מור מהאתר החדשות "" אמר שהטריילר "מותיר ספק קטן" שדנברס, רמבו וקמאלה "הולכים בסופו של דבר להוות את הצוות ויכול להיות שלסרט יהיה אחד הרלוונטים יותר של ה-MCU". על פי הבנת המעריצים, הופעתו של ג'קסון בטיזר-טריילר היא ספוילר לסוף של הסדרה "פלישה סודית", מה שמעיד על כך שפיורי שרד את אירועי הסדרה לאחר שספקולציות לקראת יציאת הסדרה האמינו שזה אפשרי שהדמות תמות בסופה.

הפצה 
הסרט עתיד לעלות לאקרנים בארצות הברית ב-10 בנובמבר 2023 כחלק מהשלב חמישי של היקום הקולנועי של מארוול. במקור, הסרט עתיד היה לעלות לאקרנים ב-28 ביולי 2023. 

ב-11 באפריל 2023 שוחרר הקדימון הראשון לסרט.

קישורים חיצוניים

הערות שוליים

סרטי 2023
סרטי גיבורי-על
433
סרטי הרפתקאות אמריקאיים
סרטי פעולה אמריקאיים